《重九前一日期蹉社登乌石山》
明代·郑阎

世事悠悠等逝波，休教清景任蹉跎。百年几遇看山兴，九日还蹉载酒过。

挂月台前云可席，宿猿洞口鸟能歌。群公自有飘然兴，谩说参军逸气多。

作者简介：福建闽县人，字公望。郑关弟。永乐十年进士。授安陆州学正，改无为州，官至广信教授。性质直刚毅，嫉恶不少假借。居官三十年，囊无余资。博通经史医历，能诗善画，有《抑斋集》。